“તારા બાપુજીએ મને તારા કસમ આપીને તને કહેવાની મનાઈ કરી હતી, પણ મને એમની બહુ ઉપાધી થઈ રહી છે માટે કસમ તોડીને કહી રહી છુ દીકરા” આટલું કહેતા તણે ભીંત પર લટકી રહેલી કાનુડાની તસ્વીર સામે જોઈ બે હાથ જોડી માફી માંગી, પછી મેહુલની સામે જોઈ બોલ્યા, “તને પેમેન્ટ સીટ પર એમ.બી.બી.એસ માં એડમીશન અપાવવા માટે તારા બાપુજીએ ઘર અને ખેતર વેંચી નાંખવાની વાત કરી, તો મેં ના પાડી કેમ કે એવું કરવાથી રોડ પર આવી જવાનો વારો આવે. બે ટંકના રોટલામાંથી પણ જઈએ. પછી બીજો કોઈ રસ્તો ન સૂઝતા તેણે કોઈ બોક્સરને હરાવી ઈનામના ચાર લાખ મેળવી તારી પેમેન્ટ સીટ મેળવવાનું નક્કી કર્યુ. પોતે બાળપણમાં શીખેલા બોક્સિંગને આધારે તે રાકા સાથે હરિફાઈમાં ઊતરવા ગયા છે અને —”